Source: http://www.njt.hu/cgi_bin/njt_doc.cgi?docid=102514.238897
Timestamp: 2018-05-22 08:16:59
Document Index: 6000791

Matched Legal Cases: ['bíróság ', 'bíróság ', 'bíróság ', 'bíróság ', '§8', '§9', '§10', '§11', '§ 25']

az illeték és a közzétételi költségtérítés
elektronikus úton történő megfizetéséről
a cégeljárásban és más cégügyekben
A cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.) 128. §-ának f) pontjában foglalt felhatalmazás alapján – az informatikai és a hírközlési miniszterrel, valamint a pénzügyminiszterrel egyetértésben – a következőket rendelem el:
A cégbejegyzési (változásbejegyzési) eljárás illetékének és közzétételi költségtérítésének megfizetése a cégbejegyzési (változásbejegyzési) kérelem benyújtásának napját megelőzően1
1. § (1)2 Az illetéket és a közzétételi költségtérítést a cégbejegyzési (változásbejegyzési) kérelem benyújtásának napját megelőzően az igazságügyért felelős miniszter által vezetett minisztérium szervezeti egységeként működő Céginformációs és Elektronikus Cégeljárásban Közreműködő Szolgálat (a továbbiakban: Céginformációs Szolgálat) honlapjáról, illetve a kormányzati portálról letölthető illetékbefizetési utalványmintán, valamint költségtérítési utalványmintán (a továbbiakban együtt: utalvány) szereplő adatok feltüntetésével – elektronikus úton – kell megfizetni.
(2)3 Az illetékbefizetési utalvány a – 16 karakterből álló – egyedi ügyazonosító szám (a továbbiakban: ügyazonosító szám) mellett tartalmazza az illetékes cégbíróság Magyar Államkincstárnál vezetett illetékbevételi számlájának számát és tulajdonosának nevét, továbbá az illeték összegét. A költségtérítési utalványon az ügyazonosító szám mellett a költségtérítési számla száma és tulajdonosának neve (Közigazgatási és Igazságügyi Minisztérium), valamint a fizetendő közzétételi költségtérítés összege szerepel.
(3) Az illetéket, valamint a közzétételi költségtérítést külön-külön – a (2) bekezdésben meghatározott adatok feltüntetésével – banki úton kell megfizetni.
(4)4 Az illeték, valamint a költségtérítés befizetéséről a Magyar Államkincstár – kérelemre – külön-külön elektronikus igazolást küld. A kérelemhez szükséges elektronikus nyomtatványt a Céginformációs Szolgálat honlapjáról, illetve a kormányzati portálról lehet letölteni. A befizetés igazolására irányuló kérelmet a bejegyzést kérő jogi képviselőjének minősített elektronikus aláírással kell ellátnia [Ctv. 37. § (4) bek.].
2. § (1) A Magyar Államkincstárnak az illeték, illetve a költségtérítés befizetéséről szóló, fokozott biztonságú elektronikus aláírással és az elektronikus aláírás hosszú távú érvényesítéséhez szükséges információkkal ellátott – külön-külön kiállított – igazolása tartalmazza az ügyazonosító számot, az illetékbevételi, illetve a költségtérítési számla számát, a befizetett illeték, illetve költségtérítés összegét, a kincstári jóváírás napját, az átutalást indító számlaszámot, valamint az átutalást indító számlatulajdonos nevét.
3. § (1)5 Ha a cégbejegyzési (változásbejegyzési) kérelemhez a 2. § (3) bekezdése szerinti elektronikus igazolást nem csatolják, és a cégbíróság emiatt a kérelmet hiánypótlási eljárás lefolytatása nélkül elutasítja [Ctv. 45. §], az elutasító végzésben az is szerepel, hogy az eljárásban esetlegesen megfizetett illeték a cégbíróság székhelye szerint illetékes állami adóhatóságtól, a közzétételi költségtérítés pedig az igazságügyért felelős miniszter által vezetett minisztériumtól – írásbeli kérelemre – külön jogszabályban meghatározott mértékben visszaigényelhető, figyelemmel a 9. §-ban foglaltakra is.
(2)6 Ha a cégbejegyzési (változásbejegyzési) kérelem hiánypótlási eljárás lefolytatása nélküli elutasítására nem az (1) bekezdésben meghatározott okból került sor, a végzésben a cégbíróság feltünteti, hogy a kérelmező milyen ügyazonosító számra, milyen összegű illetéket, illetve költségtérítést fizetett. Ha a cégbejegyzési (változásbejegyzési) kérelmet ismételten előterjesztik – a Ctv. 45. §-ának (5) bekezdésében és 48. §-ának (9) bekezdésében meghatározott eset kivételével, – a korábbi eljárás során megfizetett illeték és költségtérítés a megismételt eljárásban nem vehető figyelembe, azokat ismételten meg kell fizetni.
6. §8 Ha a cégnyilvántartásban szereplő elektronikus okiratról kérnek papíralapú másolatot elektronikus úton, vagy az elektronikus okirat elektronikus úton történő megküldését igénylik a cégbíróságtól vagy a Céginformációs Szolgálattól [Ctv. 16. §], az illetéket vagy a költségtérítést az elektronikus kérelem benyújtását megelőzően kell megfizetni. A fizetésre e rendelet 1–2. §-át megfelelően alkalmazni kell azzal, hogy a befizetés igazolására irányuló kérelmet – legalább fokozott biztonságú elektronikus aláírással ellátva – a befizető terjeszti elő. A Magyar Államkincstár által megküldött, az illeték, illetve a költségtérítés megfizetésére vonatkozó elektronikus igazolást a kérelemhez mellékelni kell. Ennek elmaradása esetén a cégbíróság, illetve a Céginformációs Szolgálat a kérelmet elutasítja.
7. §9 Ha a korlátolt felelősségű társaság, illetve a részvénytársaság cégnyilvántartásban elhelyezett papíralapú cégiratáról készült elektronikus másolatot a cégbíróságtól elektronikus úton kérik, az illeték elektronikus úton történő megfizetésére a 6. §-ban foglaltakat kell megfelelően alkalmazni.
8. §10 (1) A számviteli törvény szerinti beszámoló letétbe helyezése és közzététele esetén a költségtérítést a beszámoló benyújtását megelőzően kell a Közigazgatási és Igazságügyi Minisztérium számlájára megfizetni. A fizetésre az 1. és 2. §-t megfelelően alkalmazni kell azzal, hogy a befizetés igazolására irányuló kérelmet – a kérelem elektronikus aláírással való ellátása nélkül – a befizető terjeszti elő. A Céginformációs Szolgálathoz a beszámolóval együtt elektronikus úton meg kell küldeni a Magyar Államkincstár által kiadott elektronikus igazolást.
(2) A költségtérítés a Közigazgatási és Igazságügyi Minisztérium számlájára a beszámoló benyújtását megelőzően az Igazságügyi Fizetési Portál útján is megfizethető. Ebben az esetben a Közigazgatási és Igazságügyi Minisztérium által kiadott, a fizetésről szóló elektronikus igazolást (fizetési ígérvény) kell a Céginformációs Szolgálatnak a beszámolóval együtt elektronikus úton megküldeni.
Intézkedés az elektronikus úton megfizetett,
de a cégeljárásban fel nem használt illetékről
és költségtérítésről
9. §11 A cégbíróság, illetve a Céginformációs Szolgálat kérelemre – amelyhez csatolni kell az illeték, illetve a költségtérítés befizetésének megtörténtéről szóló elektronikus igazolást vagy annak papíralapú formában kiállított hiteles másolatát – papíralapú formában igazolást ad ki arról, ha a kérelemben feltüntetett illeték, illetve költségtérítés felhasználására cégbejegyzési (változásbejegyzési) eljárásban, illetve a 6–7. § vagy a 8. § szerinti eljárásban nem került sor, ezért az a 3. §-ban foglaltak szerint visszaigényelhető.
10. § (1) Ez a rendelet – a (2) bekezdésben foglaltak kivételével – 2006. július 1-jén lép hatályba. Rendelkezéseit a hatálybalépése után indult eljárásokban kell alkalmazni.
1 Az 1. §-t megelőző alcím a 74/2009. (XII. 23.) IRM rendelet 1. §-ával megállapított szöveg.
2 Az 1. § (1) bekezdése a 16/2012. (III. 6.) KIM rendelet 1. §-ával megállapított szöveg.
3 Az 1. § (2) bekezdése a 8/2008. (IV. 22.) IRM rendelet 1. §-ának 25. pontja, a 20/2010. (XII. 22.) KIM rendelet 5. § (1) bekezdés b) pontja szerint módosított szöveg.
4 Az 1. § (4) bekezdésének második mondata a 8/2008. (IV. 22.) IRM rendelet 1. §-ának 25. pontja szerint módosított szöveg.
5 A 3. § (1) bekezdése a 8/2008. (IV. 22.) IRM rendelet 1. §-ának 25. pontja, a 74/2009. (XII. 23.) IRM rendelet 4. § (2) bekezdése, a 20/2010. (XII. 22.) KIM rendelet 5. § (1) bekezdés c) pontja szerint módosított szöveg.
6 A 3. § (2) bekezdése a 74/2009. (XII. 23.) IRM rendelet 4. § (2) bekezdése szerint módosított szöveg.
7 A 4–5. §-t és a 4. §-t megelőző alcímet a 16/2012. (III. 6.) KIM rendelet 2. § a) pontja hatályon kívül helyezte.
8 A 6. § a 8/2008. (IV. 22.) IRM rendelet 1. § 25. pontja, a 74/2009. (XII. 23.) IRM rendelet 4. § (3) bekezdése szerint módosított szöveg.
9 A 7. § e rendelet 10. § (2) bekezdése alapján 2007. január 1-jén lépett hatályba.
10 A 8. § a 3/2013. (III. 25.) KIM rendelet 1. §-ával megállapított szöveg.
11 A 9. § a 8/2008. (IV. 22.) IRM rendelet 1. §-ának 25. pontja, a 74/2009. (XII. 23.) IRM rendelet 4. § (2) bekezdése, a 16/2012. (III. 6.) KIM rendelet 2. § b) pontja szerint módosított szöveg.
12 A 10. § (3) bekezdését a 118/2008. (V. 8.) Korm. rendelet 18. §-ának 2. pontja hatályon kívül helyezte.